Zelený hlien a suchý kašeľ
Dobrý deň, čo by som mohla dať dieťaťu(6r)na suchý kašel a plný nos? Zatiaľ jej dávam sinupret a imunoglukan acute.
Dcérka smrká zelené hlieny.Ďakujem.
Dobrý deň.
Ďakujeme za Vašu otázku.
Zelený hlien z nosa je veľmi často prejavom bakteriálnej infekcie, ale môže mať aj inú príčinu. Odporúčam Vám zabezpečiť dieťaťu dostatočnú nosnú hygienu sprejom s morskou vodou. Veľmi obľubený pri týchto problémoch je
Sterimar Cu
. Je to morská voda s obsahom medi, ktorá pôsobí protizápalovo. Oplachovanie sliznice týmto prípravkom pomáha chrániť pred prechladnutím a bakteriálnymi infekciami a je vhodný na dlhodobé užívanie. Aplikujte ho 2 až 6 vstrekov do každej nosnej dierky v priebehu dňa.
Na tlmenie suchého kašľa je vhodnou voľbou
Tussical
. Je to liek vo forme sirupu, ktorý pôsobí proti suchému dráždivému kašľu rôzneho pôvodu. Obsahuje liečivo butamirátium-dihydrogen-citrát, ktoré patrí do skupiny liečiv nazývaných antitusiká (liečivá tlmiace kašeľ). Deti 3-6 rokov užívajú 5 ml sirupu 3x denne.
V užívaní prípravku Imunoglukan Acute je možné pokračovať aj naďalej, rovnako ako v podávaní lieku Sinupret. Pri súčasnej kombinácii lieku podporujúceho vykašliavanie (Sinupret) s liekom tlmiacim kašeľ (Tussical) však môže dôjsť k nahromadeniu hlienov a následny vznik bronchospazmu v dôsledku tlmenia reflexu kašla. Z tohto dôvodu je potrebné medzi jednotlivými prípravkami zachovávať dostatočný časový rozostup, aspoň 4 až 6 hodín.
V prípade, že do troch dní nenastane zlepšenie stavu, prípadne sa stav ešte zhorší, bude potrebné navštíviť pediatra.
Prajem pekný zvyšok dňa.
S pozdravom
Mgr. Barbora Bičanovská